
CURRENDA IV. 


AA. MP. 1874. 


N. 40ypr. . 


Communicamus cum Venereabili Clero dioecesano Epistolam encyclicam Summi Pon- 
tificis Pii IX. ad P. T. Cardinales, Archiepiscopos Episcopos, Imperii Austriaci datas ex 
occasione legum Ecclesiam attinentium, quarum argumentum in utraque. Curia Comitiorum 
Imperii Vindobonae, hisce diebus tractatur. 


SANCTISSIMI DOMINI NOSTRI. 


PII 


DIVINA PROVIDENTIA. 


PAPAE IX. 
EPISTOLA ENCYOLIGA 


AD: CARDINALES, AROHIEPISCOPOS ET EPISCOPOS JMPERIL AUSTRIACI.! 


Dilectis Filiis Nostris S.. R. E: Cardinalibus et Venerabilibus -Fratribus Archiepiscopis 
et Episcopis Imperii Austriaci,- 
PIUS PP. IX. 


DILECTI FILII NOSTRI ET VENERABILES FRATRES SALUTEM ET APOSTOLICAM BENEDICTIONEM, .. 


Vix dum a Nobis catholico orbi denunciata fuerat per litteras data die 24. Novembris, . 
anno superiori, persecutio immanis. contra Ecclesiam Dei, in Borussia et Helvetia praesertim,: 
excitata; quum nova moerori Nostro.accessit sollicitudo ex allatis nunciis de.aliis injuriis : 
impendentibus eidem. Ecclesiae, quae. Sponso Divino similis effecta, jam set':psa conqueri 
merito potest ea .prophetica vocez.super dolorem vulnerum. meorum addidekunt- (1), Quibus . 
injuriis eo gravius. angimur quod. à. Gubernio irrogentur Austriacae Nationis, quae jampri- 
dem maximis Christianae reipublicae temporibus huie Sedi Apostolicae conjunctissima pro . 
catholica fide. strenue decertavit.: 

Equidem jam aliquot: ab .himc.«annis quaedam in -isto Imperio latae sunt leges et 
ordinationes sanctissimis Ecclesiae juribus et solemnibus: pactis. conventis plane. adversae, , 

(1) Psalm. 68, 27. 


ENEY) 


quas in Nostra allocutione ad Venerabiles Fratres S. R. E. Cardinales habita die 22, Junii 
anno 1868 condemnare et declarare pro officii Nostri munere debuimus. Nunc vero pu- 
plicis Imperii Comitiis expendendae et approbandae proponuntur novae leges, quae eo ma- 
nifeste spectant, ut catholica Ecclesia in perniciosissimam servitutem sub arbitrio civilis 
auctoritatis, contra divinam Jesu Christi Domini Nostri institutionem, omnino redigatur. 

Humani enim generis Creator et Redemptor Ecclesiam fundavit tanquam visibile suum 
in terris regnum, non modo supernaturali charismate infallibilis magisterii ad saeram doc- 
trinam tradendam, et sanctissimi sacerdotii ad divinum cultum animarumque sanctificationem 
sacrificio et sacramentis promovendam, verum etiam propria et plena regiminis potestate 
instructum ad ferendas leges, ad judicia exercenda, ad salubrem coercitionem adhibendam 
in rebus omnibus quae ad propriam finem regni Dei in terris pertineant, 

Quoniam vero supernaturalis haec regiminis ecclesiastici potestas, ex ipsa Jesu Christi 
institutione, diversa prorsus est atque independens ab imperio politico: idcirco ipsum regnum 
Dei in terris regnum est societatis perfectae, quod continetur et gubernatur suis legibus, 
suis juribus, suis praepositis, qui pervigilant quasi rationem pro animabus reddituri non 
civilis societatis rectoribus, sed principi pastorum Jesu Christo, a quo dati sunt pastores 
et doctores nulli terrenae potestati in obeundo ministerio salutis obnoxii. (1) Quare sicut 
ad sacros Antistites munus regendi, ita ad omnes fideles, monente Apostolo, officium per- 
tinet cisdem obediendi et subjacendi; et proinde etiam catholicis sanctissimum jus est, ne 
in hoc officio divinitus injuncto sequendi doctrinam, disciplinam ac leges Ecclesiae a civili 
gubernio impediantur. 

Jam vero ipsi Nobiscum probe intelligitis, Dilecti Filii Nostri et Venerabiles Fratres, quam 
gravis violatio hujus divinae constitutionis Ecclesiae, quam intolerabilis subversio jurium 
Apostolicae Sedis, sacrorum Antistitum, ipsiusque populi catholici in earum legum rogatione, 
de quibus apud Austriaca Comitia nunc agitur, contineatur et palam fungitur. 

Nam secundum easdem leges Ecclesia Jesu Christi in omnibus fere rationibus et 
actionibus, quae ad regimen fidelium spectant, supremo civilis auctoritatis imperio prorsus 
obnoxia et subjecta existimatur atque habetur; idque in ea 7Motivorum expositione, quae vim 
et sensum propositarum legum explicat, aperte veluti principii loco statuitur. Hine etiam 
declaratur diserte, Gubernii civilis esse ex suprema sua potestate leges ferre quemadmodum 
de civilibus, ita etiam de ecclesiasticis rebus, utpote quod Ecclesiae advigilare et dominari 
debeat non secus ac aliis quibuscumque civium societatibus privatis mereque humanis intra 
Imperii fines existentibus. 

Itaque civile Gubernium sibi arrogat tum judicium ac proinde magisterium de con- 
stitutione et juribus ecclesiae catholicae, tum supremum ejusdem regimen, quod partim 
per se ipsum suis legibus suaque actione, partim per ecclesiasticos viros sibi mancipatos 
exerceat. Quo fit, ut potestati sacrae ad regendam Ecclesiam, ad opus ministerii atque 
ad aedificationem Corporis Christi divinitus institutae arbitrium et vis subrogetur terreni 
imperii, Contra hujusmodi sacrorum usurpationes pro jure et veritate catholica respondet 

(t) C£. Hebr. 13, 17. Eph. 4, 11. I Petr. 5, 2. 

magnus Ambrosius: ,Allegatur, imperatori licere omnia, ipsius esse universa. Respondeo: 
noli te gravare ut putes te in ea, quae divina sunt, imperiale aliquod jus habere. Noli 
te extollere, sed esto teo subditus. Scriptum est: quae Dei, Deo; quae Caesaris, Caesari. 
Ad imperatorem palatia pertinent, ad sacerdotem Ecclesiae (1). 

Quod vero ad ipsas leges attinet, quibus memorata JMoiworum expositio praefigitur, 
licet eae speciem aliquam moderationis praeseferre fortasse videantur, si cum novissimis 
Borussicis legibus comparentur, re tamen vera ejusdem rationis ei indolis sunt, eamdem- 
que Catholicae Ecclesiae in Austriaca ditione parant perniciem. 

Nolumus singula earumdem legum capita prosequi; verum silentio praeterire nullo 
modo possumus gravissimam injuriam, quae ipsa harum legum propositione infertur Nobis 
ipsis et huic Apostolicae Sedi, nec minus vobis, Dilecti Filii Nostri et Venerabiles F'ratres, 
ac toti populo Catholico istius Imperii. Conventio nimirum inter Nos et serenissimum 
Imperatorem anno 1855 inita, ac ab eodem catholico principe solemni Sponsione munita 
totique Imperio instar publicae legis promulgata, nunc Imperit Comitiis declaranda propo- 
nitur tanquam omni prorsus ex parte abrogata et irrita, idque nulla cum hac Apostolica 
Sede tractatione praegressa, imo et justissimis Nostris expostulationibus plane contemptis. 
Haec profecto iis temporibus, quibus fides publica adhuc valuit, ne tentari quidem potu- 
issent; nunc vero in hac tristissima rerum conditione et tentantur et perficiuntur. Contra 
hanc solemnis pacti conventi violationem coram vobis, Dilecti Filii Nostri ac Venerabiles 
Fratres, iterum protestamur; multo vero magis intimo animi Nostri dolore denunciamus 
ac reprobamus injuriam illam toti Ecclesiae illatam, dum et hujus Concordatus abrogatio- 
nis et ceterarum connexarum legum causa et excusatio audacter refertur ad definitiones 
revelatae doctrinae ab Oecumenico Vaticano Concilio editas, atque haec ipsa catholica 
dogmata impie appellantur innovationes et commatationes doctrinae fidei et Constitutionis 
Ecclesiae catholicae (2.) Equidem si qui sunt in Austriaca ditione qui nefariis ejusmodi 
ommentis catholicam fidem abiiciant, eam retinet ac profitetur cum gloriosis Avis suis 
totaque imperiali domo augustissimus Princeps, eam retinet ac profitetur longe maxima 
pars populi, cui leges feruntur talibus commentis innixae. 

Ita Nobis insciis et invitis rescissa conventione solemni, quam cum serenissimo Impe- 
ratore celebravimus, ut animarum saluti simul et civillis reipublicae commodis prospicere- 
tur, nova quaedam forma juris obtenditur, et nova facultas civili Gubernio vindicatur, ut 
marte proprio de spiritualibus et ecclesiasticis negotiis quidquid visum fuerit, constituat 
utque decernat 

Id eo valet, ut iis, quae modo rogantur legibus, inviolabilis ecclesiae libertas in ani- 
marum curatione, in regimine fidelium, in religiosa institutione populi et cleri ipsius, in 
vita ad evangelicam perfectionem exigenda, iu administratione et proprietate ipsa bonorum 
importunis nexibus implicetur atque praepediatur; perversio inducatur catholicae disciplinae, 
foveatur ab Ecclesia defectio, sectarumque coalitio et conspiratio contra veram Christi 
fidem legum praesidio communiatur. 


(1) S. Ambr. ep. 20, n. 19. 
(2) Motivorum Expos. p. 25. 

Magna profecto Nobis copia memorandi foret, quid et quantum malorum, si leges 
hujusmodi perferantur, metuendum sit; at vero prudentiam vestram, Dilecti Filii Nostri et 
Venerabiles Fratres, id neque fallere nec praeterire potest, Scilicet officia fere omnia et 
beneficia ecclesiastica, imo et exercitium pastoralium munerum ita civili potestati fient ob- 
noxia, ut sacri Antistites, si novis juribus (quod absit) acquiescerent, regimen dioecesium, 
pro quo districte rationem Deo sunt reddituri, non amplius juxta saluberrima Ecclesiae 
praescripta retinere, sed ad nutum et arbitrium eorum qui reipublicae praefuerint, tractare 
et moderari cogerentur. Quid porro ex iis rogationibus expectandum erit, quae de agni- 
tione religiosorum ordinum inscribuntur? Earum sane noxia vis et mens inimica tam aperta 
est, ut nemo non intelligat, eas ad corruptionem et perniciem religiosarum familiarum ex- 
cogitatas esse et comparatas. Temporalium denique bonorum jactura, quae imminet, tanta 
est, ut a manifesta publicatione et direptione vix differat. Ea bona siquidem post infensas 
leges probatas, civile Gubernium in potestatem suam erit redacturum, sibique jus et fas 
esse ducet ea dividere, conferre et vectigalibus impositis sic extenuare, ut misera quae da- 
bitur possessio et usus, non ad Ecclesiae decus, sed ad ejus ludibrium et ad velamentum 
injustitiae relicta haud immerito existimetur. 

Quum hae sint leges de quibus in publicis Austriaci imperii comitiis disceptatur, et 
iis, quae demonstravimus, principiis nitantur, perspecta vobis plane sunt, Dilecti Filii 
Nostri et Venerabiles Fratres, praesentia pericula quae gregibus vigilantiae vestrae con- 
creditis impendunt. Unitas namque et pax Ecclesiae in discrimen vocatur, illudque agitur 
ut ei libertas adimatur, quam S. Thomas Cantuariensis scienter dixit: ,animam esse Ec- 
clesiae, sine qua nec viget nec valet adversus eos qui quaerunt hereditate sanctuarium 
Dei possidere“ (1), Quam sententiam jam antea defensor alter ejusdem libertatis invictus, 
S. Anselmus verbis hisce explicaverat: „Nihil magis diligit Deus in hoc mundo quam li- 
bertatem Ecclesiae suae; qui ei volunt non tam prodesse quam dominari, procul dubio 
Deo probantur adversari: liberam vult esse Deus sponsam suam, non ancillam“ (2) Qua- 
propter pastoralem sullicitudinem vestram, et zelum quo flagratis pro domo Dei, magis 
magisque excitamus et incendimus, ut periculum quod instat, contendatis amovere. Mag- 
nos sumite animos, quibus dignum virtute vestra certamen obeatis. Certum namque Nobis 
est, nihil vos fore animis neque virtute minores iis Venerabilibus Fratribus, qui alibi iu- 
ter vexationes acerbissimas pro hac ipsa libertate Ecclesiae opprobriis et tribulationibus 
spectaculum facti non modo rapinam bonorum suorum cum gaudio suscipiunt, sed etiam in 
vinculis certamen sustinent passionum (3). 

Ceterum non in viribus nostris sed in virtute Dei spes omnis posita est: Dei namque 


causa agitur, qui oraculo nnnquam defecturo nos ita praemonuit et erexit; In mundo 
pressuram habebitis, sed confidite, ego vici mundum (4). Nos itaque, qui pro munere 


Nostro Apostolico in hoc bello tam vario et atroci contra Ecclesiam indicto, divina gratia 


(1) S. Thom. Cantuar. ep. 75. ad Episc. Angliae. 
(2) S. Anselm. Epist. 9. ad Balduinum regem. 
(3) Heb. 10, 32 seq. 

(4) Io. 16, 33. 

infirmitatem Nostrum roborante, duces constituti sumus, ea vobis renunciamus ac sponde- 
mus, quae S. Martyr Cantuariensis verbis olim expressit huic aetati et periculo apprime 
congruentibus: ,Causa quam contra nos exercent inimici Ecclesiae, inter ipsos ad Deum est, 
quia nos nihil aliud ab eis quaerimus, nisi quod Ecclesiae suae aeterno testamento pro ea 
in suscepta carne immortalis reliquit Deus. In fide ergo et charitate Christi exurgatis 
Nobiscum in auxilium Ecclesiae, et auctoritate et prudentia vobis collata occurrite homi- 
nibus, quibus nullorum successuum copia sufficit, si Ecclesia gaudet libertate. Confidimus 
in vobis abundantius, praesertim in causa Dei. De Nobis autem pro certo tenete, quia 
satius ducimus mortem incurrere temporalem, quam miserae servitutis angustias perpetuare. 
Nam hujuscontroversiae exitus trahetur ad consequentiam temporum futurorum, ut Ecclesia 
aut perpetuis, quod absit, aerumnis lugeat, aut perenni gaudeat libertate“ (1). 

Quum autem vobis interea adnitendum sit, ut quae instant pericula, auctoritate pru- 
dentia et studiis vestris praecaveatis, nihil utilius atque opportunius fore intelligitis, quam 
ut collatis consiliis disquiratis ac deliberetis quaenam rationes viaeque aptiores suppetant, 
quo certius atque efficacius propositum finem assequamini. Dum Ecclesiae jura impetuntur, 
vestrum est ut adscendentes ex adverso murum opponatis pro domo Israel; solidius vero 
propugnaculum erit et defensio validior, quo magis concors et in unum conspirans singu- 
lorum opera et conatus erit ; et quo diligentius praevisa et constituta fuerit agendi ratio 
pro varia necessitate rerum quae forte ceciderint, adhibenda. Quare vos etiam atque eti- 
am hortamur ut quamprimum conveniatis in unum, et communicatis consiliis normam consti- 
tuatis certam omnibusque probatam, qua pro officii vestri ratione propulsetis unanimes ma- 
la ingruentia, et Ecclesiae libertatem fortiter tueamini. Haec ideo vos a Nobis moneri 
par erat, ne officio Nostro in tanta rei gravitate deesse videremur. Nam persuasum Nobis 
est, vos etiam citra hortationes Nostras haec ultro fuisse effecturos. Alioquin nondum spem 
omnem abiecimus fore ut eas quae portenduntur calamitates, alio tramite Deus avertat. Nos 
enim movet ad bene sperandum pietas et religio Carissimi in Christo Filii Nostri Franci- 
sci losephi Imperatoris et Regis, quem Nos novis litteris hodierna die ad ipsum datis eni- 
xe obsecravimus, ne unquam committere velit, ut in amplissima ditione sua inhonestae 
servituti tradatur Ecclesia, et catholici cives ejus imperio subjecti in summas angustias 
adducantur. 

Quoniam vero multi adversus Ecclesiam connituntur et mora quaevis plena semper 
periculo est, vos minime oportet desides conquiescere. Praesit Deus consiliis vestris, et 
potenti praesidio suo vos adjuvet, ut quae ad decus Nominis Ejus et animarum salutem 
maxime pertinent constituere et perficere feliciter valeatis. In auspicium autem caelestis 
huius praesidii et praeciquae benevolentiae Nostrae testimonium Apostolicam Benedictionem 
vobis universis et singulis, Dilecti Filii Nostri et Venerabiles Fratres, nec non Clero et 
fidelibus vigilantiae vestrae commissis peramanter impertimus. 

Datum Romae apud S. Petrum die VII Martii anno Domini MDOCCLXXIV. Pontifi- 
catus Nostri vicesimoctavo. 

PIUS PP. IX. 

(2) S. Thom. Cant. ep. 33. 

S, Congregatio Jndicis damnavit quaedam opera quorum titulus Decreto mox sequente 
indicatur: quod pro notitia et observatione Venerabili Clero communicamus, 


SECRET UB. 


~L OTTI S 
Feria V. Die 5 Februarii 174. 


Sacra Congregatio Eminentissimorum ac Reverendissimorum Sancte Romane Eccle- 
sie Cardinalium a SANCTISSIMO DOMINO NOSTRO PIO PAPA IX. Sanctaque 
Sede Apostolica Indicis librorum pravae doctrinae, eorumdemque  proscriptioni, expurga- 
tioni, ac permission in universa christiana Republica praepositorum et delegatorum, ha- 
bita in Palatio apostolico vaticano die 5 Februarii 1874, damnavit et damnat, proscripsit 
proscribitque, vel alias damnata atque proscripia in Indicem Librorum prohibitorum 
referri mandavit et mandat quae sequuntur Opera. 


Die Verfassung der Kirche im Jahrhundert der Apostel. Von einem katholischen 
Historiker Latine vero: De constitutione Ecclesiae saeculo Apostolorum. Auctore historio- 
grapho catholico, — Noerdlingen 1873. 


Cappelletti P. Guiseppe — Breve corso di storia di Venezia condotta sino ai nostri 
giorni à facile istruzione popolare etc. — Venezia 1872. 


Gregorovius Ferdinand — Geschichte der Stadt Rom im Mittelalter, vom 5 — tenc 
Jahrhundert bis zum 16 — ten Jahrhundert. Latine vero: Historia urbis Romae in me- 
dioaevo, a saeculo quinto usque ad saeculum decimum sextum, tom. 8. Stuttgardiae 1870, 


apud Cotta Dibliopolam. Opus condemnatum in Originali Germanico et in quocumque alio 
idiomate. 


Langen Joseph — Das Vaticanische Dogma von dem Universal-Episcopat und Un- 
fehlbarkeit des Papstes in seinem Verháltniss zum neuen Testament etc. Latine vero: 
Dogma Vaticanum de Episcopatu Universali et infallibilitate Papae relate ad Novum Testa- 
mentum etc. Part. 3. — Bonnae 1871-72-73. 


Caillet Abbé —- Union générale dans le clergé séculier du sacerdoce et du maria- 
ge. — Meulan 1873. 


La infallibilità Pontificia e la libertà — Pensieri critici d'un filosofo pratico. -- Na- 
poli 1873. 


liaque memo cujuscumque gradus et conditionis praedicta Opera damnata | atque 
proscripta, quocumque loco, et quocumque idiomate, aut in posterum edere, aut edita te- 

gere vel retinere audeat, sed locorum Ordinariis, aut haereticae pravitatis Inquisitoribus 
ea tradere teneatur sub poenis in Indice librorum vetitorum indictis. 


Quibus SANCTISSIMO DOMINO NOSTRO PIO PAPAE IX. per me infra- 
scriptum S. I. C. a Secretis relatis, SANCTITAS SUA Decretum probavit, et promul- 
gari praecepit. In quorum fidem etc. 


Datum Romae die 6. Februarii 1874. 
ANTONIUS CARD. DE LUCA Praefectus. 


Fr. Hieronymus Pius Saccheri Ord. Praed. 
S. Ind. Congreg. a Secretis. 
Loco T Sigilli. 
Die 25. Februarii 1874 ego infrascriptus magister Cursorum testor supradictum 
Decretum affixum et publicatum fuisse in Urbe. 


Philippus Ossani Mag. Curs. 
E Consistorio episcopali, Tarnoviae die 26. Martii 1874. 


N. 1490. 


Existit lex dioecesana ex 26. Aprilis 1823. N. 478—569 id praecipiens, ut, si quis Sacer- 
dotum a loco suae habitationis ad duos vel tres dies velit discedere, facultatem ad hoc 
a respectivo suo decano habere debeat; si autem ultra tres dies a parochia sese absen- 
tare vellet, ab Episcopali Consistorio licentiam ad hoc sibi expetere obligatur. Legem hanc, 
ut audivimus, vel ex ignorantia, vel ex vilipensione, plures malevale transgrediuntur: 
ideo eam pro stricta observatione hisce in memoriam revocamus, Illustres DD. Decani 
observationi huic sedulo invigilabunt, 

Tarnovie die 26. Martii 1874. 
E Consistorio Ep, Tarnoviae die 28. Martii 1874, 


N. 1489. 


Audivimus, hinc inde abusum comitti ut Currendae Nostrae typo impressae, intro- 
gressa aliqua mutatione in Curato per mortem, sive per translationem, translatus ad aliam 
Ecclesiam has Currendas secum ferat, et subsecuta morte curati, succesores eas sibi vin- 
dicent. Currendae hae sunt proprietas beneficii, et non curati, curatus nonnisi usum ex 
ilis facere potest; hinc praxim hanc hisce inhibemus, ac mandamus, ut haec documenta 
in publico — ecclesiasticis penes parochiam pro sempes maneant, et Illustres DD. Decani 
curabunt, ut mandatum hoc fideliter exequatur, Cooperatores hac lege non ligantur. 

Tarnoviae die 26. Martii 1874. 
E Consistorio Ep., Tarnoviae die 28. Martii 1874. 

N. 1331. 


Do niniejszej kurrendy załącza się cennik P. Brix & Anders, e. k. nadwor- 
nego złotnika w Wiedniu, Wielebnemu. Duchowiefistwu do wiadomości, i korzy-. 
stenia w razie potrzeby, 

UL Z,Konsystorza biskupiego, Tarnów dnia 14. stycznia 1874. 


N, 1331. 


Pro stricta observatione injungitur P; T. Parochis, ut quilibet. eorum habeat in Actis . 
parochialibus inter alia etiam specialem Tabellam Cooperatorum ad Ecclesiam suam appli- 
catorum, in qua (scil. Tabella), quaevis mutatio Cooperatorum, prouti: dies, mensis et annus. 
adventus pariter ac discessas accurate notentur oportet. P. T. Decani, desuper vigilem , 
habeant oculum.. | 

| E Consistorio Episcopali Tarnoviae, die 18. Aprilis 1874. 


N. 861, et 1086; 


Commendautur piis ad aram precibus animae defanetorum sacerdotum. , 


A. R. Jacobi Philippi Urbanek, Curati in „Mszana  dólna, mortui 10. Martii, 1874.. 
et R. Victoris Łubieński, pensione, provisi Capellani , Castrensis, qui die 24. Februarii ; 
1874. in Wadowice górne e vita migravit. 

Pro p. m. Jacobo Urbanek, consodales Societatis, precum unum . Sacrificium Missae . 
litare tenentur. 


E Consistorio Episcopali, 


Tarnoviae die 21 Aprilis 1874. 


JOSEPHUS ALOJSIUS, 


Episcopus TTarnoviensis. 


Tarnoviae 1874. Typis A. Rusinowski, Typographi ad honores Episcopalis. Impensis Consistorii. 


